Fjaler prestegjeld

Fjaler prestegjeld, inntil 1912 benevnt Ytre Holmedal prestegjeld, var et prestegjeld tilhørende Sunnfjord prosti. Det omfattet sogn i Askvoll og Fjaler kommuner i Sogn og Fjordane fylke, og hovedkirken var Dale kirke.

Fjalers kirkesogn er nå en del av Fjaler kirkelige fellesråd, og underlagt Sunnfjord prosti i Bjørgvin bispedømme i Den norske kirke.

Historikk 

Dalr sókn (norrønt) har sin opprinnelse fra kristningen av landet. Dale antas å være lagt under Holmedal i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

Ved kgl.res. av 1. august 1755 ble det vidløftige Holmedal prestegjeld delt i Ytre og Indre Holmedal prestegjeld. Ytre Holmedal prestegjeld besto fra denne tiden av hovedsognet Dale med Holmedal og Guddal annekssogn.

Ved kgl.res. av 6. desember 1912 ble navnet endret fra Ytre Holmedal til Fjaler prestegjeld.

Ved grenseregulering mellom Askvoll og Fjaler ble Holmedal kirke overført til Askvoll, gjeldende fra 1. januar 1990.

Ved avviklingen bestod Fjaler prestegjeld av menighetene i Dale og Guddal.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Fjalers historie
Religion i Vestland
Prestegjeld i Bjørgvin bispedømme